โลกมายา
เนื้อเรื่อง

เล่าถึงเรื่องราวของอดีตสี่นักแสดง (จอเงิน) ชื่อดังในวงการภาพยนตร์ฮ่องกงแห่งยุค 50 -60
หลี่ซือฉี  รับบทเป็น "เหยายุ่น" (ละครตัวนี้ อิงชีวประวัติของ หลินไต้): เนื้อเรื่องในละครเรื่องนี้เธอเป็นดาราภาพยนตร์ยอดนิยมเบอร์หนึ่งในสังกัด Emperor Film Company เธอมีความสัมพันธ์ลับ ๆ กับทั้งผู้กำกับ "เหวินปิน และนักแสดง ปีเตอร์ ชิว" (ละครตัวนี้อิงชีวประวัติของ ปีเตอร์ เฉินโฮ่ว) และต่อมาเธอได้พบรักกับ เจียงจี้จู่ (อิงประวัติจากสามีของหลินไต้) ชายผู้มั่งคั่ง และทั้งคู่ก็แต่งงานกัน อย่างไรก็ตาม เหยายุ่นและเหวินบิน(ผู้กำกับ) ยังคงรักษาความสัมพันธ์ที่ลับ ๆ ระหว่างกัน ซึ่งกระตุ้นให้เกิดความเคลือบแคลงสงสัยของสามีของ เหยายุ่น จนเขาต้องว่าจ้างเชิญนักสืบเอกชนมาติดตามเธอ ต่อมาความลับแตก เมื่อสามีของเธอรู้ถึงความสัมพันธ์ลับ ๆ นั้นระหว่าง เหยายุ่น กับ ผู้กำกับ เขาเสียใจและเริ่มทำตัวออกห่าง เหยายุ่น โดยที่เขามักจะออกไปเที่ยวนอกบ้านยามค่ำคืนและใช้ชีวิตอยู่ในความมึนเมา ประจวบกับเป็นช่วงที่ชื่อเสียงของเหยายุ่นขาลง ภาพยนตร์ช่วงหลัง ๆ ของเธอเริ่มไม่ค่อยดังและทำเงินได้น้อยในบ็อกซ์ออฟฟิศและเธอยังถูกความดังของ ฟางถิง (นักแสดงหญิงรุ่นน้อง) เบียดความนิยมของเธอลง จนส่งผลให้ เหยายุ่น เริ่มเป็นกังวลเกี่ยวกับความนิยมที่กำลังลดลงของเธอ จนกระทั่งคืนหนึ่ง เมื่อเธอกลับบ้าน เหยายุ่นและเจียงจี้จู่ก็ทะเลาะกันหนัก เธอได้ขู่ว่าจะฆ่าตัวตาย แต่สามีของเธอไม่เชื่อและออกจากบ้านไป ในขณะที่ เหยายุ่นตัดสินใจกลืนยานอนหลับจำนวนมากและเสียชีวิตในคืนนั้น  หลังจากที่เจียงจี้จู่และเหวินบินรู้เรื่องนี้ ทั้งคู่ก็รู้สึกเสียใจเป็นอย่างมาก
เจิงชิ่งอวี๋  รับบทเป็น "ฟางถิง" (ละครตัวนี้ อิงชีวประวัติของ เล่อตี้): เธอเป็นนักแสดงอยู่ในสังกัดค่ายเดียวกันกับ "เหยายุ่น"' เมื่อเริ่มเข้าสู่วงการภาพยนตร์เธอก็มีชื่อเสียงโดยทันที  แต่แรก ๆ เธอมักจะอิจฉาความดังของ เหยายุ่น (นักแสดงรุ่นพี่) แถมยังถูก เหยายุ่นคอยควบคุมให้ทำนั้นทำนี้ ต่อมาบังเอิญนักแสดงชาย "ปีเตอร์ชิว (ดาราชายที่มีความสัมพันธ์ลับ ๆ กับเหยายุ่น)"' ได้ตามจีบเธอ แต่คนรอบข้างไม่เห็นด้วยต่างแนะนำให้เธอระวังพฤติกรรมของ ปีเตอร์ ชิว แต่แล้วในที่สุด เธอก็ตัดสินใจแต่งงานกับ ปีเตอร์ชิว และช่วงนั้น ฟางถิง เริ่มดังแซงหน้า เหยายุ่น ในเวลาต่อมาหลังจากแต่งงานแล้ว ปีเตอร์ ชิวมักจะใช้ชีวิตเสเพลในยามค่ำคืน ส่วนเธอก็มักจะทะเลาะกับปีเตอร์ จนในที่สุดก็จบลงด้วยการหย่าร้าง ต่อมา เธอได้เริ่มก่อตั้งบริษัทภาพยนตร์ขึ้นมาโดยร่วมมือกับเพื่อนๆ ของเธอ แต่น่าเสียดายที่บริษัทล้มเหลวเนื่องจากการบริหารจัดการที่ไม่ดี ช่วงนี้ ฟางถิงต้องการตามหาปีเตอร์ชิวโดยหวังว่าเขาจะกลับมาคืนดีกับเธออีกครั้ง แต่ทว่า ปีเตอร์ ชิว ได้เปลี่ยนวิถีชีวิตของเขา คืนหนึ่ง  ฟางถิง เธอกลุ้มใจมากจนกลืนยานอนหลับจำนวนมากอย่างหุนหันพลันแล่นและเสียชีวิตในที่สุด
เจิ้งอวี้หลิง รับบทเป็น "ซูหมิน" (ละครตัวนี้ อิงชีวประวัติของ หลิน ชุ่ย ): เธอเป็นนักแสดงอยู่ในสังกัดเดียวกันกับสองนักแสดงหญิงยอดนิยม คือ เหยายุ่น และ ฟางถิง แต่แรกเริ่มอาชีพการแสดงเธอดังสู้สองคนแรกไม่ได้และเธอเป็นเพื่อนสนิทกับ ฟางถิง ช่วงแรก ๆ ในวงการมายาเธอรับบทเป็นเพียงตัวประกอบโดยไม่คาดคิดว่าวันหนึ่งจะมีภาพยนตร์เรื่องใหม่ที่กำลังจะเปิดกล้องโดยมีการวางตัวนางเอกของเรื่องคือ ฟางถิง แต่ตอนนั้นฟางถิงได้รับบาดเจ็บขณะถ่ายทำภาพยนตร์เรื่องอื่นและทำให้ซูหมิน ได้กลายเป็นนางเอกของเรื่องนี้โดยไม่ได้ตั้งใจ อย่างไรก็ตาม ผลงานในบ็อกซ์ออฟฟิศของภาพยนตร์เรื่องนี้ไม่เป็นที่น่าพอใจ แต่ด้วยเพราะภาพยนตร์เรื่องนี้เป็นเหตุให้ "สแตนลีย์ โฮ" หัวหน้าของบริษัท Hongtu Film Company (ละครตัวนี้ อิงต้นแบบของหลู่หยุนเทา) จึงมารู้จักเธอและเชิญเธอให้เข้าสังกัดและรับช่วงแสดงต่อจากภาพยนตร์เรื่องนี้ ต่อมาเธอตัดสินใจย้ายสังกัด และเริ่มมีชื่อเสียงขึ้นมาบ้างและได้รับความนิยม อย่างไรก็ตาม หลังจากนั้นไม่นาน สแตนลีย์ โฮ ก็เสียชีวิตด้วยอุบัติเหตุ ครอบครัวของ สแตนลีย์ โฮ สงสัยว่าเขามีความสัมพันธ์ลับ ๆ กับ ซูหมิน และบังคับให้ ซูหมิน ย้ายกลับไปยังสังกัดเก่า คือ Emperor Film Company  แต่ทว่าเธอถูกสังกัดเก่าเยาะเย้ยที่เธอออกไปแสดงให้กับค่ายอื่นแต่สุดท้ายดันกลับมาขออยู่สังกัดเดิม ทีแรก ซูหมินต้องการลาออกจากวงการภาพยนตร์ แต่บังเอิญเธอถูกผู้กำกับ "ฉีเจิ้ง" (ตัวละครอิงต้นแบบจากฉินเจียน) ​​ตามจีบ จนต่อมาทั้งสองจึงแต่งงานกัน โดยไม่คาดคิด ซูหมิน  ค้นพบว่า ฉีเจิ้ง เป็นนักพนันตัวยงค์และปฏิเสธที่จะเปลี่ยนแปลงแม้จะมีคำแนะนำซ้ำแล้วซ้ำเล่า เมื่อหนี้การพนันของเขาเพิ่มขึ้น ฉีเจิ้ง จึงตัดสินใจฆ่าตัวตาย ต่อมา ซูหมิน ติดตาม เยี่ยชิวเซี่ย ญาติเก่าแก่ของเธอเพื่อย้ายไปอยู่ที่สหรัฐอเมริกาและลาออกจากวงการภาพยนตร์
เยี่ยเต๋อเสียน รับบทเป็น "เยี่ยชิวเซี่ย" (ละครตัวนี้ อิงชีวประวัติของ หลี่เม่ย):   ผู้อาวุโสในวงการภาพยนตร์ เธอดูแลนักแสดงในสังกัดเป็นอย่างดี ส่วน "จางเทา" สามีของเธอก็เป็นนักแสดงเช่นกัน แต่เขาติดยาเสพติด เยี่ยชิวเซี่ย มักจะเตือน จางเทา แต่เขาปฏิเสธที่จะเปลี่ยนวิถีทางของเขาและถูกจำคุกเพราะสิ่งนี้ เยี่ยชิวเซี่ย โกรธมากจนเธอต้องการย้ายไปสหรัฐอเมริกา